Tasekla taqbaylit d tanesbaɣurt imi tesɛa aṭas n tewsatin i dyeddan deg ubrid n timawit maca sɛant azal meqqren di tmetti si zik, yal tasuta tettaǧǧa-tent-id i tayeḍ. Tiwsatin-a cuddent s amdan, ttawin-t-id ɣef tudert-is. Daɣen yettili-d usnerni deg-sent s wakud d ayen i yettaran tasekla taqbaylit ad tili d tamerkantit. Tasekla tamensayt taqbaylit s umata tebḍa d 02 n yiḥricen igejdanen : tamedyazt akked tesrit.